[image: ]




[bookmark: _Toc534810151][bookmark: _Toc228559888][bookmark: _Toc462407871]ინსტრუქცია ტენდერში მონაწილეთათვის
 სს „საქართველოს ბანკი“ აცხადებს ტენდერს საგადახდო კიოსკების კასეტების შეკეთების მომსახურების შესყიდვის მიზნით.

პრეტენდენტებმა სისტემაში უნდა ატვირთონ სატენდერო დოკუმენტაციით მოთხოვნილი ყველა დოკუმენტი.

ტენდერის მიმდინარეობის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირებთან დაკავშირებით — ელექტრონული ფოსტის ან ტელეფონის საშუალებით.

ტენდერის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო პირობების მქონე მომწოდებელს.

ხელშეკრულებისა და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს.

პრეტენდენტის მიერ ასატვირთი ყველა დოკუმენტი და ინფორმაცია დამოწმებული უნდა იყოს უფლებამოსილი პირის ხელმოწერითა და ბეჭდით.

ტენდერში მონაწილეობისათვის სავალდებულოა ორგანიზაციამ შეავსოს შემოთავაზებული ფასების ცხრილი — დანართი 1.

პრეტენდენტებმა თანდართული ფაილის შესაბამისად შევსებულ ფასების ცხრილში უნდა მიუთითონ შემოთავაზებული საქონლის სასაქონლო ნიშანი და/ან მარკა/მოდელი (არსებობის შემთხვევაში), აგრეთვე მწარმოებელი კომპანია და წარმოშობის ქვეყანა.

შემოთავაზებული პროდუქტი სრულად უნდა აკმაყოფილებდეს სატენდერო დოკუმენტაციაში მოცემულ მინიმალურ პარამეტრებს.

ბანკი იტოვებს უფლებას ნებისმიერ დროს შეწყვიტოს ან გადაავადოს ტენდერი.

ტენდერში მონაწილეობისათვის სავალდებულოა ორგანიზაციამ წარმოადგინოს საბანკო რეკვიზიტები — დანართი 2.

სატენდერო წინადადება წარმოდგენილი უნდა იყოს ლარში და მოიცავდეს საქართველოს კანონმდებლობით გათვალისწინებულ ყველა გადასახადსა და გადასახდელს.

წინამდებარე ტენდერის გამოცხადება არ ავალდებულებს ბანკს რომელიმე პრეტენდენტთან ხელშეკრულების გაფორმებას. ბანკი უფლებამოსილია ნებისმიერ დროს შეწყვიტოს, გააუქმოს ან გადაავადოს ტენდერი თავისი შეხედულებისამებრ.

პრეტენდენტის მიერ ტენდერში გამარჯვება არ წარმოადგენს ბანკთან ხელშეკრულების გაფორმების ავტომატურ წინაპირობას, რადგან გარდა ტენდერში გამარჯვებისა, ხელშეკრულების გაფორმება ექვემდებარება პრეტენდენტის საქმიანობის შესაბამისობის შემოწმებას საქართველოს კანონმდებლობასთან, საერთაშორისო სანქციებთან და ბანკის შიდა პოლიტიკებთან და პროცედურებთან მიმართებით.

პრეტენდენტის საქმიანობის შემოწმების ფარგლებში შეუსაბამობის გამოვლენის შემთხვევაში ბანკი უფლებამოსილია უარი განაცხადოს პრეტენდენტთან ხელშეკრულების გაფორმებაზე და აღნიშნულის შესახებ აცნობოს პრეტენდენტს უარის თქმის ზოგადი საფუძვლის მითითებით.







სატენდერო მოთხოვნები და სამუშაოს აღწერილობა
შესყიდვის საგანს წარმოადგენს საგადახდო კიოსკების კასეტების შეკეთება და მათი კომპონენტების/დეტალების შეცვლა. აღნიშნული მომსახურება განხორციელდება საჭიროებისამებრ, ბანკის მიერ შესაბამისი შეტყობინების საფუძველზე. ამ ეტაპზე ბანკის სარგებლობაში არსებობს ორი მოდელის კასეტა. ახალი მოდელის დამატების შემთხვევაში, ბანკი წერილობით აცნობებს მიმწოდებელს შესაბამისი პირობების შესათანხმებლად.

მოდელი 1: S SCL CASHBOX, 1200 Note (სტანდარტული), without latch 
· დაახლოებითი რაოდენობა: 100 ცალი
· შესასრულებელი სამუშაოები:
· შიდა კბილანას შეცვლა 
· სახელურის შეცვლა 
· დაფის შეცვლა 
· მექანიზმის შეცვლა 
· და სხვ.
მოდელი 2: S SCXL, CASHBOX, 2200 Note (ლარჯი), without latch 
· დაახლოებითი რაოდენობა: 400 ცალი
· შესასრულებელი სამუშაოები:
· მექანიზმის შეცვლა 
· დაფის შეცვლა 
· დაფის ზამბარის შეცვლა 
· ჩამკეტის შეცვლა 
· და სხვ.

ტრანსპორტირება და ლოკაცია:
· დაზიანებული კასეტების მიწოდება განხორციელდება ბანკის საწყობიდან კონტრაქტორის მისამართზე, ხოლო შეკეთებული კასეტების უკან წამოღება მოხდება კონტრაქტორის მისამართიდან ბანკის საწყობში.
· ტრანსპორტირებას თბილისის მასშტაბით სრულად უზრუნველყოფს სს „საქართველოს ბანკი“ საკუთარი ხარჯებით.

· პრეტენდენტმა უნდა დაადასტუროს იდენტური სამუშაოების შესრულების სულ მცირე 3 წლიანი გამოცდილება.
· პრეტენდენტის მიმართ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იმყოფებოდეს ლიკვიდაციის ან რეორგანიზაციის პროცესში.
· პრეტენდენტმა უნდა შეძლოს მომსახურების გაწევა დამკვეთის მოთხოვნის შესაბამისად.

*ტენდერის მიმდინარეობის განმავლობაში პრეტენდენტი ვალდებულია მოთხოვნისამებრ წარმოადგინოს ნებისმიერი სამართლებრივი ან ფინანსური დოკუმენტი.

ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოსდაცვითი და მდგრადი განვითარების კომპონენტების მონიტორინგი.

ბანკი თანამშრომლობს იმ მომწოდებლებთან, რომლებიც იზიარებენ იდენტურ სტანდარტებს და რომელთა პოლიტიკასა და ყოველდღიურ საქმიანობაში ასახულია სახიფათო ნარჩენების, ენერგიის, წყლისა და ნახშირორჟანგის ემისიების მინიმიზაციისაკენ მიმართული ქმედებები, რის დამადასტურებელი დოკუმენტაციის წარმოდგენაც მათ შეუძლიათ.

ბანკთან თანამშრომლობის შემთხვევაში მხარე აცხადებს, რომ:

· სრულად და ჯეროვნად დაიცავს გარემოს დაცვის ადგილობრივი და/ან საერთაშორისო კანონმდებლობის მოთხოვნებს, მათ შორის გარემოზე ზემოქმედების შეფასების ანგარიშით ან ეკოლოგიური ექსპერტიზის დასკვნით გათვალისწინებულ მოთხოვნებს და/ან სანებართვო თუ სალიცენზიო პირობებს;
· უზრუნველყოფს ნარჩენების შეგროვებას, ტრანსპორტირებასა და დამუშავებას მოქმედი კანონმდებლობის შესაბამისად;
· ნებისმიერი ისეთი გარემოების დადგომიდან — მათ შორის ნებისმიერი სახის ავარიის, ინციდენტის ან უბედური შემთხვევის, — რომელიც საფრთხეს უქმნის გარემოს დაცვას, ან გარემოსდაცვითი კანონმდებლობის მოთხოვნათა დარღვევიდან, ან ასეთი გარემოებების დადგომის საშიშროების წარმოშობიდან 5 (ხუთი) საბანკო დღის ვადაში აცნობებს ბანკს აღნიშნულის თაობაზე და მის აღმოსაფხვრელად მიღებული ზომების შესახებ;

წინადადების წარდგენით კომპანია ეთანხმება სატენდერო დოკუმენტაციაში მითითებულ მოთხოვნებსა და პირობებს;

წინადადების წარდგენით კომპანია ადასტურებს თანხმობას, რომ დაიცავს კონფიდენციალურობის მოთხოვნებს და საჭიროების შემთხვევაში გააფორმებს ბანკთან ინფორმაციის უსაფრთხოებასთან დაკავშირებულ ყველა შესაბამის შეთანხმებას;

გამარჯვებული კომპანია შეირჩევა შეფასების კრიტერიუმების მიხედვით:

· ფინანსური წინადადება 60%
· კომპანიის გამოცდილება 40%











დანართი N1: კომერციული წინადადება

მოდელი 1: S SCL CASHBOX, 1200 Note, without latch 

	მომსახურება
	ღირებულება 

	შიდა კბილანას შეცვლა 
	


	სახელურის შეცვლა
	

	დაფის შეცვლა
	

	მექანიზმის შეცვლა
	

	დაამატეთ სხვა ტიპის ნაწილის შეცვლა, ასეთის არსებობის შემთხვევაში
	








მოდელი 2: S SCXL, CASHBOX, 2200 Note, without latch 

	მომსახურება
	ღირებულება 

	მექანიზმის შეცვლა
	


	დაფის შეცვლა
	

	დაფის ზამბარის შეცვლა
	

	ჩამკეტის შეცვლა
	

	დაამატეთ სხვა ტიპის ნაწილის შეცვლა, ასეთის არსებობის შემთხვევაში
	






კომპანიის დასახელება

უფლებამოსილი პირის ხელმოწერა					_______________
საკონტაქტო ნომერი: 

დანართი 2: საბანკო რეკვიზიტები
ორგანიზაციის დასახელება:
საიდენტიფიკაციო კოდი:
იურიდიული მისამართი:
ფაქტიური მისამართი:
ხელმძღვანელის სახელი  და გვარი:
ხელმძღვანელის პირადი ნომერი:
ხელმძღვანელის ტელეფონის ნომერი:
საკონტაქტო პირის სახელი და გვარი:
საკონტაქტო პირის პირადი ნომერი:
საკონტაქტო ტელეფონი:
ელექტრონული ფოსტის მისამართი:
ვებ-გვერდი:

ბანკის დასახელება:
ბანკის კოდი:
ბანკის ანგარიშის ნომერი:



კომპანიის სახელი

უფლებამოსილი პირის ხელმოწერა					_______________
საკონტაქტო ნომერი: 

